वीरेंद्र सहवाग का अंतरराष्ट्रीय क्रिकेट के सभी प्रारुपों से संन्यास की घोषणा-(23-OCT-2015) C.A
Posted by Ankush Kumar at 1:31 PM | Friday, October 23, 2015
भारत के क्रिकेटर वीरेंद्र सहवाग ने 20 अक्टूबर 2015 को अंतरराष्ट्रीय क्रिकेट के सभी प्रारुपों से संन्यास की घोषणा की. इसके साथ ही सहवाग ने आईपीएल से भी संन्यास की घोषणा की.
सर डॉन ब्रेडमैन और ब्रायन लारा के बाद सहवाग दुनिया के तीसरे बल्लेबाज हैं, जिन्होंने टेस्ट क्रिकेट में दो बार तिहरा शतक बनाने का कीर्तिमान बनाया. एकदिवसीय में दोहरा शतक लगाने वाले वे दुनिया और भारत के दूसरे क्रिकेटर हैं. सहवाग ने इंदौर में 8 दिसंबर 2011 को वेस्ट इंडीज के खिलाफ 219 रन की पारी खेली थी. अप्रैल 2009 में सहवाग को "विजडन लीडिंग क्रिकेटर ऑफ द ईयर" के पुरस्कार से सम्मानित किया गया.
सहवाग ने 1 अप्रैल 1999 को मोहाली में पाकिस्तान के खिलाफ एकदिवसीय अंतरराष्ट्रीय क्रिकेट में पदार्पण किया था. वहीं दूसरी ओर सहवाग ने 3 नवंबर 2001 में दक्षिण अफ्रीका के खिलाफ ब्लोएमफ़ोंटिन में टेस्ट क्रिकेट में पदार्पण किया था.
वीरेंद्र सहवाग ने 251 एकदिवसीय अंतरराष्ट्रीय मैचों में 35.05 के औसत से 8273 रन बनाए, जिसमें 15 शतक और 38 अर्द्धशतक शामिल हैं. सहवाग ने 104 टेस्ट में 49.34 के औसत से 8586 रन बनाए, जिसमें 23 शतक और 32 अर्द्धशतक शामिल हैं. इसके साथ ही सहवाग ने 19 अंतरराष्ट्रीय टी-20 मैचों की 18 पारियों में 21.88 की औसत से 394 रन बनाए. टेस्ट में सहवाग का सर्वाधिक स्कोर 319 रन और एकदिवसीय में 219 रन है.
वीरेंद्र सहवाग का क्रिकेट करियर
Subscribe to: Post Comments (Atom)
awa_Deva eng_Latn awa_Deva awa_Deva awa_Deva awa_Deva awa_Deva eng_Latn